
Βάση Σεισμικής Προστασίας Προθηκών Μουσειακών Εκθεμάτων - Μαθήτριες & Μαθητές σε Ρόλο Εισηγητή

Ομάδα Ρομποτικής “Boom Bots”
ΚΕΠΕ Αριστοτέλειο – Βόλος

Παρασκευή 15/05/2026, Ώρα:11:00
Αίθουσα Α1 του Τμήματος Πολιτικών Μηχανικών του Πανεπιστημίου Θεσσαλίας

Περίληψη: 
Το Τμήμα Πολιτικών Μηχανικών του Πανεπιστημίου Θεσσαλίας σας προσκαλεί σε μια ιδιαίτερη παρουσίαση, όπου οι μαθητές αναλαμβάνουν τον ρόλο του εισηγητή και παρουσιάζουν σε φοιτήτριες/τες μια τεχνική λύση αντισεισμικής προστασίας μουσειακών εκθεμάτων.
Η ομάδα ρομποτικής “Boom Bots”, που θα εκπροσωπήσει την Ελλάδα στον Παγκόσμιο Διαγωνισμό First Lego League 2026, παρουσιάζει μια βάση σεισμικής προστασίας προθηκών μουσείων, σχεδιασμένη σε κλίμακα 1:2. Το σύστημα συνδυάζει μηχανισμό ολίσθησης, ελαστομερή εφέδρανα, ρυθμιζόμενη μάζα ισορροπίας και αισθητήρες ανίχνευσης μετατόπισης. Παράλληλα, ενσωματώνει δευτερεύον σύστημα ασφαλείας με αερόσακους που ενεργοποιείται σε ακραίες συνθήκες σεισμικής φόρτισης.
Η πρόταση διακρίνεται για την προσαρμοστικότητα, τη βιωσιμότητα, την άμεση εγκατάσταση χωρίς δομικές παρεμβάσεις και το ανταγωνιστικό κόστος, προσφέροντας μια ρεαλιστική λύση για την προστασία των μουσειακών εκθεμάτων.
Η εκδήλωση πραγματοποιείται στο πλαίσιο των δραστηριοτήτων εξωστρέφειας του Τμήματος, με στόχο τη σύνδεση της ακαδημαϊκής κοινότητας με τις μαθήτριες και τους μαθητές και ευρύτερα με την κοινωνία, και είναι ανοικτή στο κοινό.
